hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մայրը պատմում է, որ 2016 թվականի մայիսի 12-ի գիշերը որդին աշխատանքի է գնացել պետի տեղակալին փոխարինելու: Առավոտյան դուռը թակել են երկու տղամարդիկ, ովքեր տուն մտնելուն պես հարցրել են Հրաչյայի գտնվելու վայրի մասին: Մայրը՝ պատասխանել է, որ որդին աշխատանքի է և մի քանի ժամից նոր կվերադառնա, սակայն տղամարդիկ չեն գնացել, մնացել են տանը և սպասել Ֆալանջյանի գալուն.
Ըստ նախաքննական նյութերի, Հրաչյա Ֆալանջյանը հափշտակություն իրականացնելու նպատակով ավազակային հարձակում է իրականացրել գործարար Լևոն Ավետիսյանի և նրա ընտանիքի վրա, որոնց կողմից վնասազերծվել է և տեղում մահացել՝ ստացած վնասվածքներից: Տիկին Մարիետան մեղադրական այս եզրակացությունը չի ընդունում. նա հայտարարում է՝ որդուն միտումնավոր սպանել են, ապա հանցանքը կոծկելու միտումով, սարքել գլխին,
«Հրաչյաս մեծ չափով նարկոտիկ բերողի «կանալ» էր իմացել: Իրա ծառայության գիշերը  ժամը 2-ին Էդգարը զանգում ա Հրաչյայիս, ասում ա, որ նարկոտիկի առքուվաճառքի գործարքը հեսա տեղի ա ունենալու, շուտ հասի: Հրաչյաս մոխրագույն սպորտային համազգեստով արագ դուրս ա գալիս, չի էլ հասցնում փոխվել: Տղաս հայտնվում է դեպքի վայրում, առգրավվում է նարկոտիկը, նստում՝ մեքենան, որ հետ գնա աշխատանքի վայր ու էդ պահին մեքենայի վրա խլացուցիչ զենքով կրակում են: Հրաչյան մեքենայից իջնում ա, բայց դե Շենգավիթի ոստիկանությունն արդեն դարանակալված, ծուղակը պատրաստած ա լինում»,- իրեն հասած տեղեկություններն է պատմում տիկին Մարիետան:
Մոր կողմից մատնանշած Էդգարը՝ գործով անցնող մեղադրյալ Էդգար Մանուկյանն է, ով բնակվել է Ֆալանջյանի հետ նույն շենքում, և ըստ Մարիետայի, որդու գաղտնի գործակալն է հանդիսացել: Մայրը Մանուկյանի մասին բացասական հնչերանգով խոսեց՝ անհաջող ընտանիք էին, շատ անգամ է զգուշացրել որդուն, որ Էդգարը նրա գլխին փորձանք է բերելու և պետք է հեռու մնալ նրանից, սակայն՝ անօգուտ:
Ըստ նրա, կրակոցից հետո Հրաչյան մեքենայից իջնում է և գլխին ստանում առաջին ուժեղ հարվածը, ինչից հետո ընկնում է: Նրան տեղափոխում են հարակից շենքերից մեկի բնակարանը և շարունակում ծեծկռտուքը: Ստացած բազմաթիվ վնասվածքներից չի կարողանում ոտքի կանգնել. Քրեական բաժնի պետ Ռաֆայել Պողոսյանը, ապացույցները թաքցնելու նպատակով. Հրաչյայի հագից հանում է նրա մոխրագույն հագուստը և հագցնում իր չափսերով բավականին մեծ Շենգավիթի քրեականի պետ Պողոսյան Րաֆֆիի կարմիր սպորտային համազգեստը, ապա երկար լինելու պատճառով կտրում է հագուստի ոտքերի և ձեռքերի հատվածը, թողնում հատակին և զանգահարում Ոստիկանություն, միայն վերջում՝ Շտապ օգնություն:
«Շատ ուշ ա հասնում Շտապ օգնությունը, էդ էլ հերիք չի, ներքևում հավաքված մարդիկ չեն էլ ասում, որ վերևում Հրաչյան վիրավորված ա: Երկրորդ Շտապի բժշկին տեղեկացնում են, որ վերևում դիակ կա, այնինչ տղաս դեռ ողջ էր էդ ժամանակ: Էդքանը հերիք չի, բժիշկը չի էլ բարձրանում վերև, որ մահն արձանագրի: Ի վերջո գալիս է երրորդ Շտապ օգնության մեքենան, սակայն Հրաչյաս արդեն մահացած ա լինում: Եթե առաջին եկած բժիշկն օգնություն ցույց տված լիներ, տղաս էսօր ողջ կլիներ»,- հուզված պատմում էր նախկին ոստիկանի մայրը:
Հրաչյա Ֆալանջյանը սկզբնական օրերին գործով տուժող է ճանաչվել, սակայն օրեր անց նրա կարգավիճակը կտրուկ փոխվել է մեղադրյալի.
«Տուժող էր ճանաչվել տղես, հենց Վովա Գասպարյանից պահաջեցի որդուս հասանելիք գումարները, տուժողից միանգամից մեղադրյալի կարգավիճակ փոխվեց: Էդ էլ արագ կարճվեց՝ որդուս մահվան հիմքով»:
«Հանե՛ք «հանցագործի» պիտակը որդուս վրայից»
Մարիետա Անտոնյանը որդու մահից մինչ օրս տարբեր ատյաններով բարձրաձայնում է, որ որդին մեղավոր չի, նա չի կատարել ավազակային հարձակում, այլ նրա «գլխին սարքել են» Շենգավիթի բաժնի աշխատակիցները, ի դեմս Էդգար Մանուկյանի և Մկրտչյան Վարդանի: Վերջինս, ըստ Մարիետայի, այլևս չի աշխատում համակարգում.
«Գործը կոծկելու համար, ասել են իբր Հրաչյան մայիսի 1-ով գործից ազատված ա եղել: Ասում եմ՝ ո՞նց ա ազատված եղել, եթե ինքն ամսի 12-ին գնացել ա միլպետի տեղակալին փոխարինելու: Հետո տեսան, որ չեն կարողանում ամսի 1-ով ապացուցել, տալիս են՝ ամսի 11-ին ա գործերը կադրերի ռեզերվում եղել: Բայց աղջիկս իրենց ապացուցեց , որ չի կարող 11-ով հրաման լինել, քանի որ 11-ը կիրակի ա եղել: Իրենց սուտն էլ չեն կարողանում ապացուցե: Այսօր մենք հիմքեր ունենք պնդելու, որ հաշվառումից որդուս մայիսի 13-ին են հանել՝ մահվան հիմքովլ»,- ասում է մայրը:
Այսօր Մարիետա Անտոնյանը կրկին կանգ չի առնում: Դատական բոլոր ատյաններով անցնելուց հետո, ի վերջո գործը Վճռաբեկ դատարանը վարույթ է ընդունել, սակայն դատական նիստը դեռևս նշանակված չէ: Որդեկորույս մայրը, թեպետ հույսեր չունի, սակայն կրկին դիմում է Գլխավոր դատախազությանը, Վճռաբեկ դատարանին և Ոստիկանությանը, պահանջելով բացահայտել որդու դատաժաբար սպանությունը և պատժել մեղավորներին.
«ՀՔԾ-ն ու Գլխավոր դատախազությունն այպես են կոծկել գործը, որ դժվար էլ բացահայտեն: Եթե բացահայտվեց, շատ մարդիկ պետք է գնան պատասխանատվության, այդ պատճառով չեն ուզում փորփրել: Այսօր ես պահանջում եմ՝ որդուս հասանելիք գումարները հատկացրեք և տվեք հերքում, որ որդիս ավազակային հարձակում չի կատարել: Հանեք էդ պիտակը նրա վրայից: Ասում եք՝ մարդը բարձրագույն արժեք ա, սա՞ ա ձեր բարձրագույն արժեքը»:
Նախորդ նյութըԱրարատ Միրզոյանի արտահերթ ելույթը ՀՀ Սահմանադրական դատարանի և դրա շուրջ ստեղծված իրավիճակի վերաբերյալ
Հաջորդ նյութըԱրթուր Վանեցյանը հրաժարականի դիմում է ներկայացրել
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.